Lav et referat af nedenstående tekst:

Tekst:
Torsdag stod der nyplantede blomster ved en af Assistens Kirkegardens gravsten, men nu er der blot seks huller i jorden. Nogen har nemlig stjålet blomsterne i nat. Tyverierne har stået på gennem de sidste to år, og det skaber stor frustration: - Vi står jo magtesløse her på kirkegården. De pårørende føler sig krænkede og trådt på. Nogle har fået stjålet blomster op til seks gange indenfor det sidste år, fortæller kirkegårdsassistent på Assistens Kirken, John Pedersen. Også blandt skagboerne på gaden står man uforståelige og rystede overfor tyverierne: - Min mand ligger deroppe. Han døde for et år siden, så jeg synes det er skræmmende, siger Ruth Munk. - Jeg synes det er ganske forkasteligt. Det er et helligt sted og det skal man lade være i fred, siger Inger Buchwald. - Jeg synes, at det er forfærdeligt. De skulle skamme sig, siger Inge Jensen. Magtesløsheden vejer tungt i denne sag, og på kirkegårdene overvejer man da også, hvad man kan gøre for at komme problemet til livs: - Vi slår ud med armene og kan ikke rigtig gøre noget, men vi overvejer at få nogle vagter på, siger John Pedersen. På Assistens Kirkegården tror man, at gerningsmanden er en psykisk syg person, som har brug for hjælp. Drengestreger er det i hvert fald ikke ifølge John Pedersen. Han håber på, at man snart fanger pågældende.

Referat:
Ikke en gang i døden kan man få fred. Gennem de sidste to år har nogen stjålet blomster fra Skagens kirkegårde, og senest natten til fredag var tyven på spil. Både personalet, skagboerne og de pårørende føler sig frustrerede og magtesløse.
 